Il-Qorti Għawdxija sabet biżżejjed provi sabiex is-Serb Aleksandar Stojanovic jitqiegħed taħt att ta' akkuża. Dan hekk kif il-Ġimgħa filgħodu kompliet il-kumpilazzjoni tax-xhieda fil-konfront tiegħu. Fl-ewwel seduta Stojanovic kien wieġeb mhux ħati li qatel lill-Eġizzjan Walid Salah Abdel Motaleb Mohammed f'Jannar tal-2018. Fis-seduta li għaddiet telgħu fuq il-pedana tax-xhieda l-eks mara tal-vittma kif ukoll il-ħabib tal-imputat li kien qal kif is-Serb qallu li qatel raġel Eġizzjan.